Echipa Lille OSC a învins pe teren propriu, cu scorul de 2-1, formaţia Racing Club Lens, vineri seara, în primul meci al etapei a 37-s s campionatului de fotbal al Franţei.
Kosovarul Edon Zhegrova a marcat ambele goluri ale gazdelor (9, 60) în "Derby-ul Nordului", cum este supranumit duelul dintre cele două rivale din regiunea Hauts-de-France.
Lens a redus din handicap prin francezul Elye Wahi, în minutul 78.
În urma acestui succes, Lille a urcat provizoriu pe locul al treilea în clasament, cu 43 de puncte, depăşind-o la golaveraj pe AS Monaco, în timp ce Lens a rămas pe poziţia a şasea, cu 42 de puncte.
Sâmbătă se dispută meciurile FC Metz - AS Monaco şi Olympique Lyon - Stade Reims, iar duminică sunt programate partidele FC Lorient - Brest, OGC Nice - FC Nantes, Le Havre - Montpellier, Clermont - FC Toulouse, RC Strasbourg - Renns şi Olympique Marseille - Paris Saint-Germain.
În clasament conduce PSG, cu 59 de puncte, urmată de Brest, 47 de puncte, Lille şi AS Monaco, cu câte 46 de puncte, Nice, 43 puncte, Lens, 42 puncte etc.